Բանն այն է, որ եթե իրավական գործընթացում ներգրավվի այն ամբողջ իշխանական շքախումբը, որը գործել է նրա նախագահության ներքո և ըստ այդմ նրա երաշխիքով, ապա իրավապահները գուցե նույնիսկ չհասցնեն էլ հասնել արդեն այդ գործերով Քոչարյանին մեղադրելուն՝ նրա մեղադրանքը առաջինը կներկայացնի արդեն հենց այդ նախկին շքախումբը, և գուցե նույնիսկ «դատարանի վճռով» հանդերձ: Այստեղ է երկրորդ նախագահի համար բուն խնդիրը և մտահոգիչ հանգամանքը, որ նա աստիճանաբար շահերի բախման կարող է հասնել ոչ այնքան կամ առնվազն ոչ միայն նոր իշխանության, այլ նաև իր հին «շքախմբի» հետ, դրանից բխող հավելյալ խնդիրներով: